S wakka nessaweḍ ɣer taggara n yixef amezwaru, ad d-nini dakken tamedyazt taqbaylit d tin yeṭfen amkan wessiɛen deg tsekla tamaziɣt, imi tesɛa azal meqqren deg tmetti. Neḥṣa belli Lewnis Ayt Mangellat d yiwen seg yinaẓuren yeggan amhaz i wurti asefran, d win yerran asefru d allal umennuɣ ɣef tutlayt d tmagit; d win yessawḍen tamedyazt ɣer weswir ɛlayen, macci d menwala iy zemren ad yegzu anamek d-yettawi deg tezlatin-ines, iǧebbid-d tamezzuɣt n umseflid s yimeslayen lqayen.